

 Z A P I S N I K

40. sjednice Vijeća Mjesnog odbora Klaka,

održane 30. rujna 2024.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Nada Dominić Netz, Marko Ivandić, Saša Neuberg, Antonio Berišić, Tatjana Huljak, Lidija Katalinić Špoljarić
NENAZOČNI ČLANOVI:, Hrvoje Telišman, Domagoj Cindrić

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 40. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 39. sjednice Vijeća, održane 31. kolovoza 2024. bez izmjena.
Na prijedlog predsjednika, Vijeće jednoglasno utvrđuje dopunu dnevnoga reda:

1.  Zamjena članova Mandatnog povjerenstva - donošenje zaključka
2. Zamolba stanara Ulice Mirka Deanovića 15 za ponovni izlazak komisije za utvrđivanje lokacije spremnika za miješani komunalni otpad – donošenje zaključka
D N E V N I   R E D:

1. Zamjena članova Mandatnog povjerenstva - donošenje zaključka
2. Izvješće Mandatnog povjerenstva o prestanku mandata članici Vijeća Mjesnog odbora Klaka i početku obnašanja dužnosti zamjenice članice Vijeća – donošenje zaključka
3. Prijedlog Odluke o izmjeni Poslovnika o radu Vijeća Mjesnog odbora Klaka

4. Prijedlog zaključka o Planu potreba za aktivnostima, programima i projektima unapređenja kvalitete života u 2025.
5. Zamolba stanara Ulice Mirka Deanovića 15 za ponovni izlazak komisije za utvrđivanje lokacije spremnika za miješani komunalni otpad – donošenje zaključka
6. Pitanja, prijedlozi i obavijesti.

Ad 1. Zamjena članova Mandatnog povjerenstva 

Vijeće jednoglasno, donosi
ZAKLJUČAK

o zamjeni članova Mandatnog povjerenstva 
U Mandatno povjerenstvo biraju se:

Za predsjednika Saša Neuberg umjesto Hrvoja Telišmana

Za članove 1. Lidija Katalinić Špoljarić umjesto Saše Neuberga

                   2. Marko Ivandić

Ad 2. Izvješće Mandatnog povjerenstva o prestanku mandata članici Vijeća Mjesnog odbora Klaka i početku obnašanja dužnosti zamjenice članice Vijeća

Članovi Vijeća primili su pisani materijal uz poziv.

Vijeće jednoglasno, donosi
ZAKLJUČAK

o Izvješću Mandatnog povjerenstva o prestanku mandata članici Vijeća Mjesnog odbora Klaka i početku obnašanja dužnosti zamjenice članice Vijeća

I. Prima se na znanje Izvješće Mandatnog povjerenstva o prestanku mandata članici Vijeća Mjesnog odbora Klaka i početku obnašanja dužnosti zamjenice članice Vijeća.

II. Dana 11. rujna 2024. prestaje mandat članici Vijeća Petri Horvat.

Dana 30. rujna 2024. Tatjana Huljak započinje s obnašanjem dužnosti zamjenice članice Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora Klaka.
Ad 3. Prijedlog Odluke o izmjeni Poslovnika o radu Vijeća Mjesnog odbora Klaka

Članovi Vijeća primili su pisani materijal uz poziv.
Vijeće jednoglasno, donosi
ODLUKU

o izmjeni Poslovnika o radu Vijeća Mjesnog odbora Klaka
Članak 1.


U Poslovniku o radu Vijeća Mjesnog odbora Klaka, donesenog na 23. sjednici, 24. travnja 2023., u članku 40. stavak 2. mijenja se i glasi:


„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 
Članak 2.
Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.
Ad 4. Prijedlog zaključka o Planu potreba za aktivnostima, programima i projektima unapređenja kvalitete života u 2025.

Članovi Vijeća primili su pisani materijal uz poziv.
Vijeće jednoglasno, donosi
ZAKLJUČAK

o Planu potreba za aktivnostima, programima i projektima unapređenja kvalitete 

života u 2025.


Vijeće Mjesnog odbora Klaka planira koristiti sredstva iz Plana potreba za aktivnostima, programima i projektima unapređenja kvalitete života u 2025. godini.

Ad 4. Zamolba stanara Ulice Mirka Deanovića 15 za ponovni izlazak komisije za utvrđivanje lokacije spremnika za miješani komunalni otpad
Članovima Vijeća materijal je proslijedio predsjednik Vijeća
Vijeće jednoglasno, donosi
OČITOVANJE
na molbu građana ulice Mirka Deanovića 15 za ponovni izlazak komisije za utvrđivanje lokacije nadzemnih spremnika i polupodzemnih spremnika za otpad

Vijeće prihvaća molbu koju je, u ime suvlasnika, dopisom uputila predstavnica suvlasnika Mirka Deanovića 15.

Vijeće upućuje molbu nadležnom gradskom uredu da se na predmetnoj lokaciji izvede novi očevid za utvrđivanje lokacija za izgradnju spremnika otpada, s ciljem utvrđivanja lokacija koje će biti, kako u skladu s propisima tako i optimalne za sve buduće korisnike spremnika.

Budući da nitko više ne traži riječ, predsjednik zaključuje sjednicu.

Završeno  u 19,15 sati.

KLASA: 024-08/24-003/1918
URBROJ: 251-13-11-5/010-24-2
Zagreb, 30. rujna 2024.

Zapisnik sastavio Toma Kukoč,

predsjednik Vijeća

   Vijeća Mjesnog odbora 









   Klaka

                                                                                                        Toma Kukoč

